Kokku kuluv aeg: 20 min
#000000
Täna soovitame imemaitsvat retsepti, mis sobib eelkõige neile, kes otsivad vaheldust tavapärasele hommikupudrule, millel pahatihti kipub valmima ajapuuduse tõttu nii, et tal õiget nägu ega tegu pole. Arutasime ka omavahel ning selgus, et nii mõnigi Retseptisahtli seltskonnast on hommikuse pudru hoopis müsli või helveste vastu just ajanappuse tõttu vahetanud.
#000001
Enne lõplikult klassikaga hüvasti jätmist soovitame teile täna eriti maitsvat ja suvist riisimanna vahtu marjadega! Kuna korralik tehnoloogia võimaldab ka marju tänapäeval väga edukalt läbi talve säilitada, maitseb selline putru meenutav mannavaht nagu tõeline suvehommikune maius värskete aedmarjadega!
#000002
Tervislikku riisimannat saab söögivalmistamisel kasutada samamoodi nagu tavalist mannat ning igatahes on ta tervislikuks alternatiiviks magustoitudele ja pudrudele.
#000003
Keetsime kõigepealt marjad mõnusaks moosiks ning lisasime seejärel riisimanna ning valmistasime sellest pudru. Kui riisimanna oli paisunud ja jahtunud, siis mikserdasime ta vahuks.
#000004
Lõpptulemus ei jää päris selline, nagu klassikalise retsepti järgi tehtud mannavaht, vaid veidi tihkem ja sarnasem pudrule. Lisatud marjad teevad vahu aga mõnusalt värskeks ja suviseks.
#000005
150-200 g külmutatud mustsõstraid või teisi marju
4-6 spl tumedat rafineerimata suhkrut
#000006
Keeda marjad magusaks mahlaks ja võta kuumus vähemaks.
Pidevalt segades lisa riisimanna ja sega kogu aeg kuni riisimanna on paisunud ja lase jahtuda.
#000007
Vaata veel magustoidu retsepte siit!
#000008